VIRTUALIŲJŲ MAŠINŲ PROGRAMINĖS ĮRANGOS
TECHNINĖS SPECIFIKACIJOS PROJEKTAS


[bookmark: _GoBack]Virtualiųjų mašinų valdiklio bei virtualizavimo programinės įrangos valdymo programinė įranga (toliau – Įranga). 1 (vienas) kompl.:
1. Įranga, skirta įveiklinti Nacionalinio kibernetinio saugumo centro prie Krašto apsaugos ministerijos  Nusikalstamų veikų elektroninėje erdvėje tyrimų ir mokymų laboratoriją, laboratorijos sistemų centralizuotam valdymui.
2. Įrangos įsigijimu įgyvendinamas ES lėšomis finansuojamas projektas Nr. 05-003-P-0001 „Nusikalstamų veikų elektroninėje erdvėje tyrimui ir mokymams skirtos laboratorijos sukūrimas ir įveiklinimas“, kuriuo įsipareigojama įrengti Nusikalstamų veikų elektroninėje erdvėje tyrimams ir mokymams skirtą laboratoriją ir pagal 1.2 poveiklės „Įrangos, reikalingos Kibernetinių nusikaltimų tyrimų ir mokymų laboratorijos įveiklinimui, įsigijimas ir įdiegimas“ 1.2.2. veiksmą „Techninės ir programinės serverinės įrangos, leidžiančios kompiuterizuotas darbo vietas valdyti centralizuotai užtikrinimas“ įsigyti jos veikimo užtikrinimui reikalingą įrangą.
3. Numatoma ketinamos sudaryti pirkimo sutarties trukmė – 3 (trys) mėn.
4. Prekių pristatymo terminas – per 20 (dvidešimt) d. d. nuo Sutarties įsigaliojimo dienos.
5. Įrangos licencijos negali būti pateikiamos fiziniuose laiškuose atspausdintos ant lapo ar pan. 
6. Įrangos licencija pristatoma el. paštu: licencijos@cert.lt; mindaugas.sadauskas@nksc.lt ir aktyvuojamos nuotoliniu būdu.
7. Tiekėjas turi užtikrinti, kad programinės įrangos gamintojas nėra paskelbęs žinios apie siūlomos programinės įrangos gamybos arba tobulinimo nutraukimą (pvz., angl. End of Life Time / Discontinued).
8. Įrangos licencijos turi būti išduotos gamintojo arba gamintojo įgalioto atstovo.
9. Programinės įrangos techninis palaikymas turi būti teikiamas gamintojo (be tarpininkų).
10. Tiekėjas turi pateikti Įrangos kodus.
11. Įranga susijusi su Krašto apaugos sistemos RIS. Įranga, jos dalys ir jos gamintojas neturi kelti grėsmės nacionaliniam saugumui. Įranga turi atitikti Lietuvos Respublikos kibernetinio saugumo įstatymo nuostatas.
12. Įranga privalo būti suderinama su perkančiosios organizacijos šiuo metu naudojama „VMware vSphere standart“ programine įranga.
13. Įrangos nuomos sąlygos turi suteikti teisę į 60 (šešiasdešimties) mėn. trukmės techninį palaikymą, kuris turi būti teikiamas darbo dienomis, ne mažiau kaip 10 (dešimt) val. per parą, ne mažiau nei 5 (penkias) dienas per savaitę. Teikiamas telefonu, nuotolinio prisijungimo priemonėmis (internetu), kreipimųsi skaičius turi būti neribotas.
14. Reakcijos laikas turi priklausyti nuo prioriteto: aukšto kritiškumo gedimų atveju – ne ilgesnis nei 4 (keturios) darbo valandos, žemo kritiškumo atveju – ne ilgesnis nei 12 (dvylika) darbo valandų.
15. Turi būti suteikta galimybė pasiekti Įrangos dokumentaciją, pranešti apie Įrangos veiklos sutrikimus, gauti konsultacijas naudojimo ir sutrikimų šalinimo klausimais.
16. Turi būti suteikta galimybė per visą laikotarpį iš Įrangos gamintojo gauti jos naujinimus bei pataisymus.
17. Įranga turi padengti ne mažiau kaip 128 fizinius procesoriaus branduolius.
18. Įranga turi atrakinti funkcionalumą leidžiantį migruoti įjungtos virtualios mašinos diskinę erdvę tarp VMV (t. y. perkelti įjungtos virtualios mašinos diskinę erdvę į kitą duomenų saugojimo erdvę).
19. Įranga turi atrakinti funkcionalumą leidžiantį migruoti įjungtos virtualios mašinos operatyvinę atmintį tarp VMV (t. y. perkelti įjungtą virtualią mašiną į kitą tarnybinę stotį).
20. Įrangos licencija turi atrakinti tiek virtualiųjų mašinų valdiklio, tiek virtualizavimo programinės įrangos valdymo funkcionalumą.

Pastaba: Nurodyti pavadinimai, Įrangos gamintojai technologinis procesas, prekių kilmė, konkretus pavadinimas, ženklas (jei tokią prielaidą galima daryti) yra informacinio pobūdžio ir tiekėjas nėra įpareigojamas siūlyti ir (ar) naudoti šių gamintojų produkciją, procesą (gali naudoti lygiaverčius). Tiekėjas turi vadovautis šiuo metu galiojančiais normatyvais technologijai, medžiagoms, įrangai, atsižvelgti į Įrangos specifiką (suderinamumą). Lygiavertiškumo nurodytiems duomenims įrodymo prievolė tenka tiekėjui.

